Kaikki kirjoitukset avainsanalla ”Conchita Wurst”:
lauantai, 31. tammikuuta 2015 klo 23.21 | Kirjoittaja: Tony Latva
Kategoria: 2015 Itävalta, Euroviisut | Avainsanat: Conchita Wurst, Melanie Rene, Sveitsi | »
Wienin euroviisut juonnetaan naisvoimin
perjantai, 19. joulukuuta 2014 klo 12.19 | Kirjoittaja: Kaisa Iivonen
Ensi kevään isäntä, Itävallan yleisradioyhtiö ORF on paljastanut ensi kevään viisujen juontajat. Tai oikeastaan juontajattaret, sillä Wienin euroviisut tullaan kisaamaan naisten juontamina. Tehtävään on valittu kolmikko Mirjam Weichselbraun, Alice Tumler ja Arabella Kiesbauer.
Vaaleatukkainen 33-vuotias Mirjam Weichselbraun tunnetaan kotimaassaan muun muassa paikallisen Tanssii tähtien kanssa -ohjelman juontajana. Kielitaitoinen 36-vuotias Alice Tumler on puolestaan juontanut musiikki- ja matkailuohjelmia esimerkiksi ARTE-kanavalla. Trion kolmas jäsen 45-vuotias Arabella Kiesbauer tunnetaan hyvin myös Saksassa, jossa hän juonsi nimikkokeskusteluohjelmaansa kymmenen vuoden ajan Pro7-kanavalla. Kotimaassaan Kiesbauer on juontanut Starmania-kykykilpailua.
Myös kilpailut Itävallalle voittaneelle Conchita Wurstille on luvassa näkyvä rooli, sillä hän toimii kilpailulähetyksissä Green Roomin emäntänä.
Kuva: ORF/Thomas Ramstorfer
Kategoria: 2015 Itävalta | Avainsanat: Alice Tumler, Arabella Kiesbauer, Conchita Wurst, Mirjam Weichselbraun | »
lauantai, 30. elokuuta 2014 klo 16.13 | Kirjoittaja: Tiina Nuotio
Espoossa Vesipuisto Serenassa järjestetty festivaali houkutteli sateisesta ja viileästä säästä huolimatta paikalle koko joukon Conchita Wurstin uskollisia faneja. Esiintymisensä aluksi viluiselta vaikuttanut ja kylmää valitellut Wurst sai yleisöltä lämpimän vastaanoton. Lue lisää »
Kategoria: 2014 Tanska, Arvostelut, Haastattelut, Muut | Avainsanat: Conchita Wurst | »
sunnuntai, 11. toukokuuta 2014 klo 13.17 | Kirjoittaja: Kaisa Iivonen
Ihastuttava Conchita Wurst voitti ylivoimaisesti eilen illalla kisatun euroviisufinaalin kappaleellaan ”Rise like a phoenix”. Paljon jo etukäteen kohua herättänyt Itävallan parrakas nainen keräsi kilpailukappaleellaan kaikkiaan 290 pistettä ja jopa kolmetoista maata (kuten esimerkiksi Suomi) palkitsi hänet 12 pisteellä. Toiseksi kisassa tuli Alankomaiden The Common Linnets kappaleella ”Calm after storm”, joka keräsi 238 pistettä ja kolmanneksi Ruotsin Sanna Nielsen 218 pisteen kappaleella ”Undo”.
Itävallan voittoa on tuoreeltaan pidetty osoituksena suvaitsevaisemmasta Euroopasta. Voittajan lehdistötilaisuudessa Conchita julistikin, että voitto ei kuulu ainoastaan hänelle vaan jokaiselle, joka uskoo vapauteen, rakkauteen ja suvaitsevaisuuteen. Tämänvuotisten kisojen myötä euroviisuille saatiin myös pitkästä aikaa niin sanottujen äänestysblokkien ulkopuolinen voittaja. Itävallan voitto, samoin kuin Alankomaiden toinen sija, osoittavatkin, että euroviisuissa voi pärjätä vielä tänäpäivänäkin ilman naapuriääniä. Voitto on varmasti itävaltalaisille mieluisa, maan ensimmäinen ja ennen eilistä vielä ainoa viisuvoitto on nimittäin vuodelta 1966.
Suomen Softengine sijoittui kisassa hienosti 11. sijalle, mikä on Suomen korkein sijoitus euroviisuissa sitten Lordin. Tulosluettelossa Suomen taakse jäikin moni ennakkoon vahvana pidetty maa kuten esimerkiksi Kreikka, Romania ja Iso-Britannia. Pohjanmaan pojat tekivät koko kevään uutterasti töitä euroviisujen eteen ja koko Suomen kansan tuleekin olla ylpeitä Softenginen suorituksesta.
– Yhdestoista sija on meille kuin voitto! Kiitos kaikille kannustuksesta ja tuesta. Oli aivan mahtava keikka, vedimme täysillä ja lavalla tuntui hienolta! Tästä homma vasta alkaa, kesällä keikkaillaan ahkerasti ja lähiaikoina julkaistaan meidän toinen single”, laulaja Topi Latukka kommentoi illan päätteeksi.
Kategoria: 2014 Tanska, Euroviisut, Suomi | Avainsanat: Conchita Wurst, Softengine | »
maanantai, 14. huhtikuuta 2014 klo 8.29 | Kirjoittaja: Tony Latva
Conchita Wurstin (oik. Thomas “Tom” Neuwirth, s. 6. 11.1988) näyttävä hahmo jäi taatusti euroviisufanien mieliin jo Itävallan euroviisukarsinnoissa vuonna 2012. Silloin hän hävisi täpärästi edustustehtävät Trackshittaz-yhtyeelle. Karsinnan kahden kappaleen superfinaalissa Trackshittazin ”Woki mitt deim popo”-kappale sai 51 prosenttia puhelinäänistä ja Conchitan ”That’s what I am” 49 prosenttia. Bakun kansainvälisessä kilpailussa Trackshittaz jäi ensimmäisen semifinaalin viimeiseksi, saaden vain kahdeksan pistettä.
Tummat piirteensä Tom Neuwirth on saanut kolumbialaisista sukujuuristaan. Hän on kuitenkin syntynyt kolmentoistatuhannen asukkaan pikkukaupungissa Gmundenissa, Itävallassa. Julkisuuden valokeila on houkutellut Tomia luokseen jo varhaisista vuosista lähtien. Vuonna 2006 hän esiintyi tv-mainoksessa. Samaan aikaan taiteellisesti lahjakas nuorukainen työskenteli tavaratalon näyteikkunoiden somistajana. Samana vuonna Tom otti osaa itävaltalaisen kykykilpailun Starmanian kolmannelle tuotantokaudelle. Hän ylsi lopputuloksissa toiselle sijalle, vuoden 2011 Itävallan euroviisuedustajan Nadine Beilerin viedessä voiton.
Kategoria: 2014 Tanska, Artistiesittelyt | Avainsanat: Conchita Wurst, Itävalta | »
tiistai, 18. maaliskuuta 2014 klo 10.50 | Kirjoittaja: escstats.com
Itävalta on vihdoinkin julkistanut kilpailukappaleensa Kööpenhaminan euroviisuihin. Conchita Wurstin edustuskappaleeksi on valikoitunut glamourballadi ”Rise like a phoenix”. Kappaleen ensiesitys oli tänään hieman ennen kello yhdeksää Suomen aikaa Ö3 -radiokanavalla. Radiokanavan juontajat vertasivat kappaleen tunnelmaa mm. James Bond -elokuvien tunnusmusiikkiin.
Itävallan yleisradio ORF nimesi Conchita Wurstin euroviisuedustajaksi jo viime syyskuussa. Sen jälkeen kappaletta on etsitty niin itävaltalaisilta kuin kansansainvälisiltäkin tekijöiltä, ja lopulta noin sadan ehdotuksen joukosta Conchitan ja hänen tiiminsä vakuutti ”Rise like a phoenix” välittömästi. Conchita pystyy seisomaan sataprosenttisesti kappaleen sanoman takana.
Kategoria: 2014 Tanska, Euroviisut | Avainsanat: Conchita Wurst, Itävalta, Trackshittaz | »